Is-sewwieq qed isofri minn ġrieħi gravi Żagħżugħ ta' 25 sena qed isofri minn ġrieħi gravi wara li ħabat mal-barrikati tal-ġebel li hemm bħalissa fi Triq Aldo Moro. L-inċident seħħ dalgħodu għall-ħabta tal-erbgħa u nofs fil-karreġġjati li jagħtu għall-Belt Valletta. Jidher li ż-żagħżugħ tilef il-kontroll tal-vettura u baqa' dieħel f'dawn il-barrikati li qed jintużaw biex jidderieġu t-traffiku minħabba x-xogħlijiet marbuta mal-junction tal-Marsa. Huwa ttieħed immedjatament Mater Dei.